Suchinthana/ta-wikipedia huggingface dataset:
பண்டாரவன்னியன் (கூத்து)

பாயும் புலி பண்டாரவன்னியன் என்பது வெள்ளையர்களுக்கெதிராக கடைசி வரை தைரியமாக நின்று வன்னி நிலப்பரப்பில் அரசாண்ட ஒரு குறுநில மன்னனின் காவியம் ஆகும். இது கலைஞர் மு. கருணாநிதி அவர்களால் எழுதப்பட்டது. இக்காவியம் தென்மோடிக் கூத்து வடிவத்தில் முல்லைமணி வே. சுப்பிரமணியத்தினால் வடிவமைக்கப்பட்டு மேடையேற்றப்பட்டது. இது முள்ளியவளையில் வழங்கி வரும் கோவலன் கூத்தை ஒத்த மெட்டிலேயே பாடப்பட்டும் அதே பாணியிலேயே ஆடப்பட்டும் வருகிறது. இவை வடமோடி, தென்மோடி வரையறைகளில் அடங்காமல் பிரத்தியேகமான 'முல்லைமோடி' என்றழைக்க கூடிய தனிப்பாணியில் இருப்பதாக பேராசிரியர் சு. வித்தியானந்தன் கூறியுள்ளார். 

தென்மோடியில் தயாரிக்கப்பட்ட மாவீரன் பண்டாரவன்னியன் கூத்து கனடாவில் வெளியானது - https://kalaikurusil.com/category/thenmoadi-koothu/pandaravanniyan-koothu/

கதை
பண்டாரவன்னியன் முல்லைத்தீவிலிருந்து வற்றாப்பளை அம்மன் கோயில் வரையிலுள்ள 2000 சதுரமைல் நிலபரப்பை ஆட்சி செய்து வந்தான். அமைச்சராக தனது தம்பி கயிலாய வன்னியனையும், தளபதியாக கடைசி சகோதரன் பெரிய மைனரையும் கொண்ட குழுவையும் அமைத்து அரசமைப்பை பேணி வந்தான்.

அவனது ஒரே சகோதரி பெயர் நல்லநாச்சாள். அவளுக்கு கலைகள் கற்பிக்கும் அவைப் புலவன் அவள் மீது காதல் கொண்டான். அதே நேரத்தில் வன்னி நிலத்தில் ஆண்டு வந்த இன்னொரு குறுநில மன்னனான காக்கைவன்னியன் அவளை மணம் புரிய ஆசைப்பட்டான். அதற்காக பலமுறை பண்டார வன்னியனிடம் ஓலை அனுப்பிய போதும் அவன் அதற்கு சம்மதிக்கவில்லை.

ஒரு முறை நந்தவனத்ததில் நாச்சியாள் புலவரிடம் காதல் கொண்டிருக்கக் கண்ட காக்கைவன்னியன் புலவரிடம் சண்டைக்கு போக புலவர் வாள் சண்டையிட்டு நையப்புடைத்து அனுப்புகிறான். இந்தச் சம்பவத்தால் புலவன் அரச பரம்பரையில் வந்தவனென்பதை மன்னன் அறிந்து அவர்களின் காதலுக்கு சம்மதிக்கிறான்.

வன்னியில் பண்டாரவன்னியன் திறை செலுத்த மறுத்த காரணத்தினால் படையெடுத்து வந்து வெற்றி காண முடியாமால் வெள்ளையர்கள் புறமுதுகாட்டிப் பின் வாங்கினர். தனிப்பட்ட காரணத்தினால் பண்டரவன்னியன் மேல் ஆத்திரம் கொண்ட காக்கைவன்னியன் வெள்ளை தேசாதிபதியுடன் கூட்டு சேர்கிறான். பல முறை படையெடுத்து வெள்ளையர் தோல்வி அடைகின்றனர்.

அத்தருணத்தில் காக்கைவன்னியன் பண்டரவன்னியனை தந்திரமாகத்தான் வெல்லலாமென்று ஆலோசனை கூறுகிறான். அந்த திட்டத்தின் ஒரு அங்கமாக, தான் திருந்தி விட்டதாக நாடகமாடி பண்டராவன்னியனிடம் வருகிறான். தம்பிமார்களான மந்திரியும் தளபதியும் காக்கைவன்னியனை சேர்க் கவேண்டாமென்ற ஆலோசனையையும் மீறி "மறப்போம் மன்னிப்போம்" என்ற அடிப்படையில் அவனை சேர்த்துக் கொள்கிறான். மன்னனைத் தனிய கூட்டிவந்து ஒட் சுட்டான் என்னுமிடத்தில் வைத்து வெள்ளையரின் படைகளிடம் தந்திரமாக அகப்படவைக்கிறான் காக்கைவன்னியன்.

இன்றும் நம்பி துரோகம் செய்பவர்களை "நீ காக்கை வன்னியன் பரம்பரையோ" என்று ஈழத்தில் கேட்கும் வழக்கு உள்ளது.

கூத்து
வன்னி
ஆங்கில இடப் பெயர்ச்சொல்

மொழியியல் மற்றும் இலக்கணத்தில், ஒரு பிரதிப் பெயர்ச்சொல் ( சுருக்கமாக PRO ) என்பது ஒரு பெயர்ச்சொல் அல்லது பெயர்த் தொடருக்குப் பதிலாக பயன்படுத்தப்படும் ஒரு சொல் அல்லது சொற்களின் குழுவாகும்.

(எ-டு) நான், அவன், இவன், அது, இது. இது தன்னிலை, முன்னிலை, படர்க்கை என மூன்று இடங்களில் வரும்.

இதன் வகைகள் பின்வருமாறு, தனிப்பட்ட பிரதிப்பெயர்ச்சொல், உரிமைவடிவப் பிரதிப்பெயர்ச்சொல், பிரதிபலிக்கும் வடிவப் பிரதிப்பெயர்ச்சொல், உறுதியான பிரதிப்பெயர்ச்சொல், சுட்டிக் காட்டும் பிரதிப்பெயர்ச்சொல், அறுதியற்ற பிரதிப்பெயர்ச்சொல், பங்கீட்டிப் பிரதிப்பெயர்ச்சொல் மற்றும் வினாப் பிரதிப்பெயர்ச்சொல்.

சான்றுகள்

மேலும் காண்க
ஆங்கில இலக்கணம்
தமிழ் இலக்கணம்
பிரெஞ்சு இலக்கணம்
இடாய்ச்சு இலக்கணம்

வெளி இணைப்புகள்

சொற்களின் வகைகள்
ஆங்கில ஒப்பீட்டு வாக்கியம்

ஆங்கிலத்தில் மூன்று வகையில் ஒப்பிடலாம். அவை, positive degree, comparative degree மற்றும் superlative degree எனப்படும்.

ஒரு பொருள் ஒப்பீட்டு வாக்கியம்(Positive Degree) 
ஒரு பொருளை மட்டுமே குறிப்பிட்டுச் சொல்வதே ஒரு பொருள் ஒப்பீட்டு வாக்கியம் (positive degree) ஆகும். 
(எ-டு)
 The rose is a beautiful flower. (உரோசாப் பூ ஒரு அழகானப் பூ.) (Positive degree)
 Kumar is a clever boy. (குமார் புத்திசாலியான பையன்.)

வாக்கிய அமைப்பு

இரு பொருள்/பல பொருள் ஒப்பீட்டு வாக்கியம்(Comparative Degree) 
ஒரு பொருளை மற்றொரு பொருளுடனோ அல்லது மற்ற பல பொருட்களுடனோ ஒப்பிடுவதே இரு பொருள்/பல பொருள் ஒப்பீட்டு வாக்கியம் (comparative degree) எனப்படும்.
(எ-டு)
 The rose is more beautiful than the lily. (உரோசாப் பூ  லீலீப் பூவை விட அழகாக உள்ளது.) (Comparative degree) 
 Kumar is cleverer than many other boys/most other boys. (குமார் பல/பெரும் பாலான பையன்களை விட புத்திசாலி.)

===[[ஆங்கிலச் சொற்றொடர் அமைத்தல்/கட்டுதல்|வாக்கிய அம

அனைத்துப் பொருட்களின் ஒப்பீட்டு வாக்கியம்(Superlative Degree) 
ஒரு பொருளை மற்ற எல்லா பொருட்களோடும் ஒப்பிட்டுப் பேசுவதே அனைத்துப் பொருட்களின் ஒப்பீட்டு வாக்கியம் (superlative degree) ஆகும். 
(எ-டு)
 The rose is the most beautiful flower. (உரோசாப் பூ உலகிலேயே அழகிய பூ.) (Superlative degree) 
 Kumar is the cleverest boy. (குமார் தான் உலகிலேயே புத்திசாலியான பையன்.)

வாக்கிய அமைப்பு

குறிப்புகள் 
 ஒரு பொருள் ஒப்பீட்டு வாக்கியத்தில் வரும் பெயர் உரிச்சொல் எந்த மாற்றமும் கொள்வதில்லை.
 இரு பொருள்/பல பொருள் ஒப்பீட்டு வாக்கியத்தில் வரும் பெயர் உரிச்சொல், அதன் இறுதியில் -er என்ற எழுத்துகளையோ அல்லது more என்ற மற்றொரு சொல்லையோ கொண்டு வருவதுடன், than என்ற சொல்லையும் ஒப்பிடப்படும் இரண்டாவது பொருளின் முன் கொண்டு வரும்.
 அனைத்துப் பொருட்களின் ஒப்பீட்டு வாக்கியத்தில் வரும் பெயர் உரிச்சொல், அதன் இறுதியில் -est என்ற எழுத்துகளையோ அல்லது most என்ற மற்றொரு சொல்லையோ கொண்டு வருவதுடன், the என்ற பெயர்சொற்குறியையும் வினைச்சொல்லின் பின்னும் பெயர் உரிச்சொல்லின் முன்னுமாகக் கொண்டு வரும்.

மேலும் காண்க 
ஆங்கில இலக்கணம் 
ஆங்கில எழுத்து 
தமிழ் எழுத்து 
ஆங்கில மொழியாக்கம் 
மொழியாக்கம் 
ஆங்கில இலக்கியம்

மேற்கோள்கள்

ஆங்கில இலக்கணம்
நவதானியம்

நவதானியங்கள் (Navdhānya) என்பன கோதுமை, நெல், துவரை, பாசிப்பயறு, கொண்டைக்கடலை, மொச்சை, எள், உளுந்து மற்றும் கொள்ளு ஆகியவையாகும். நவதானியங்கள் என்பது பல இந்திய மொழிகளில் "ஒன்பது தானியங்கள்" என்று பொருள்படும். இந்த ஒன்பது தானிய வகைகளும் இந்திய உணவு பண்டங்களில் பெரும்பான்மையாக உபயோகப்படுத்தப்படும் முக்கிய பொருட்களாகும்.

இந்து இறையியல்
இந்து அண்டவியலில், நவதானியங்கள் என்பது நவக்கிரகங்களை (ஒன்பது கிரகங்கள்) குறிப்பவையாக  கருதப்படுகிறது. முறையே தானியங்கள் பின்வரும் கிரகங்களை குறிக்கின்றன:

வழிபாடு மற்றும் சடங்குகள்
இந்து சமய நம்பிக்கையுடையோர் புதிதாக வீடு கட்டுதல், திருமணம் மற்றும் சுப நிகழ்வுகளுக்காக வீடுகளின் முன்பு பந்தல் அமைத்தல் போன்ற நிகழ்வுகளுக்கான சில வழிபாடுகளின் போது நவதானியத்தை வழிபாட்டுப் பொருளாக வைத்து வழிபடும் வழக்கம் இருக்கிறது. உபநயனம் மற்றும் வித்யாரம்பம் போன்ற பாரம்பரிய இந்து சடங்குகள் நவதானியங்கள் வழங்குவதை அல்லது படைப்பதை உள்ளடக்கியன. சரஸ்வதி பூஜை போன்ற பண்டிகைகளின் போது, ​​நவதானியத்தில் புதிய எழுத்தோலை மற்றும் எழுதும் கருவிகள் வைக்கப்படுகின்றன.

தென்னிந்தியாவில் பாரம்பரியமாக முலைப்பாரி என்று அழைக்கப்படும் இந்த உணவு தானியங்களின் முளைகள் மாரியம்மன்  திருவிழாக்கள் மற்றும் சடங்குகளில் ஒரு முக்கிய பங்கு வகிக்கின்றன. இந்த விழாக்களின் போது கோவில்களில் நவதானிய விதைகள் தட்டுகள் அல்லது தொட்டிகளில் வளர்க்கப்படுகின்றன. விதைகள் ஆரோக்கியமாக முளைத்தால், அது ஒரு நல்ல சகுனமாக கருதப்படுகின்றது.

மேற்கோள்கள்

தானியங்கள்
புதுச்சேரி அரசியல்

புதுச்சேரி அரசியல் புதுச்சேரி அரசியலில் பின்வரும் அரசியல்கட்சிகள் பெரும் பங்கு வகிக்கின்றன. இவ்வரசியல் கட்சிகளில் பெரும்பான்மை இடங்களைப் சட்டமன்றத் தேர்தலில் பெரும் கட்சியே ஆட்சியில் பங்கு வகிக்கின்றது. பெரும்பாலும் புதுச்சேரி அரசியலில் கூட்டணி அரசியலே ஆட்சியைத் தீர்மானிக்கின்றன.

2006-2011
2006ஆம் ஆண்டில் காங்கிரஸ், திமுக, பாமக இவைகளின் கூட்டணியில் வெற்றி பெற்று காங்கிரஸ் தலைமையில் ஆட்சி செய்தது. திமுக மற்றும் பாமக வெளியில் இருந்து ஆதரவு கொடுக்கப்பட்டது.

2011-2016
2011ஆம் ஆண்டில் காங்கிரசு கட்சியில் இருந்து பிரிந்த ரங்கசாமி தொடங்கிய என். ஆர். காங்கிரஸ் கட்சியானது அதிமுகவுடன் கூட்டணிப் பெற்று நா. ரங்கசாமி தலைமையில் ஆட்சி செய்தது.

2021-
2021ஆம் ஆண்டில் என்.ஆர்.காங்கிரஸ், பாஜக ஆகிய கூட்டணிகள் வெற்றி பெற்று என். ஆர்.காங்கிரஸ் தலைமையில் தற்போது ஆட்சி என்.ஆர். காங்கிரசு செய்து வருகிறது. தற்போது முதல்வராக ந. ரங்கசாமி பொறுப்பு வகிக்கின்றார்.

புதுச்சேரி அரசியல் கட்சிகள்

இந்திய தேசிய காங்கிரசு
அகில இந்திய நமது ராஜ்ஜியம் காங்கிரஸ்
பாரதீய ஜனதா கட்சி               
திராவிட முன்னேற்றக் கழகம்
அனைத்திந்திய அண்ணா திராவிட முன்னேற்றக் கழகம்
பாட்டாளி மக்கள் கட்சி
மறுமலர்ச்சி திராவிட முன்னேற்றக் கழகம் 
பகுஜன் சமாஜ் கட்சி

இந்தியப் பொதுவுடைமைக் கட்சி
இந்தியப் பொதுவுடைமைக் கட்சி (மார்க்சிஸ்ட்)
நாம் தமிழர் கட்சி

மேற்கோள்கள்
அருணாச்சலப் பிரதேச ஆளுநர்களின் பட்டியல்

அருணாச்சலப் பிரதேச ஆளுநர்களின் பட்டியல், அருணாச்சலப் பிரதேச ஆளுநர், இந்தியக் குடியரசுத் தலைவரால் நியமிக்கப்படுகிறார். இவரின் இருப்பிடம் இட்டாநகரில் உள்ள ராஜ்பவன் (அருணாச்சலப் பிரதேசம்) ஆகும். இவரின் பதவிக்காலம் ஐந்து ஆண்டுகள் ஆகும். தற்போது பிகைவால்யா ட்ரிவிக்ரம் பர்நாயக் என்பவர் ஆளுநராக உள்ளார்.

அருணாச்சலப் பிரதேச தலைமை ஆணையர்களின் பட்டியல்

அருணாச்சலப் பிரதேச துணைநிலை ஆளுநர்களின் பட்டியல்

அருணாச்சலப் பிரதேச ஆளுநர்களின் பட்டியல்

மேற்கோள்கள்

வெளிப்புற இணைப்புகள் 
 அருணாச்சலப் பிரதேச ஆளுநர் அரசு இணையம் 

அருணாச்சலப் பிரதேசம் தொடர்புடைய பட்டியல்கள்
இந்தியாவின் மாநில ஆளுநர்கள் பட்டியல்கள்
சிக்கிம் ஆளுநர்களின் பட்டியல்

சிக்கிம் ஆளுநர் பதவி 1975 ஆம் ஆண்டில் உருவாக்கப்பட்டது. இவர் இந்தியக் குடியரசுத் தலைவரால் நியமிக்கப்படுகிறார். இவரின் இருப்பிடம் கேங்டாங்கில் உள்ள ராஜ்பவன் (சிக்கிம்) ஆகும். இவரின் பதவிக்காலம் ஐந்து ஆண்டுகள் ஆகும். தற்போது ஓம் பிரகாசு மாத்தூர் என்பவர் ஆளுநராக உள்ளார்.

சிக்கிம் ஆளுநர்கள் 
சிக்கிம் ஆளுனராகப் பதவி வகித்தவர்களின் பெயர்களும், அவர்களின் பதவிக் காலங்களும் பின்வருமாறு:

மேற்கோள்கள்
பீகார் ஆளுநர்களின் பட்டியல்

பீகார் ஆளுநர்களின் பட்டியல், பீகார் ஆளுநர் இந்தியக் குடியரசுத் தலைவரால் நியமிக்கப்படுகிறார். இவரின் இருப்பிடம் பாட்னாவில் உள்ள ராஜ்பவன் (பீகார்) ஆகும். இவரின் பதவிக்காலம் ஐந்து ஆண்டுகள் ஆகும். தற்போது ஆரிப் முகமது கான் என்பவர் ஆளுநராக உள்ளார்.

பீகார் ஆளுநர்களின் பட்டியல்

மேற்கோள்கள்

வெளிப்புற இணைப்புகள் 
 பீகார் அரசு இணையத்தளம் முன்னாள் ஆளுநர்கள் 

பீகார் தொடர்புடைய பட்டியல்கள்
இந்தியாவின் மாநில ஆளுநர்கள் பட்டியல்கள்
சத்தீசுகர் ஆளுநர்களின் பட்டியல்

சத்தீசுகர் ஆளுநர் பெயரளவிலான தலைவராகவும், சத்தீசுகர் மாநிலத்தில் இந்தியக் குடியரசுத் தலைவரி பிரதிநிதியாகவும் உள்ளார். ஆளுநர் அதிகபட்சமாக ஐந்து ஆண்டுகளுக்கு குடியரசுத் தலைவரால் நியமிக்கப்படுவார். 31 ஜூலை 2024 முதல் தற்போதைய ஆளுநர் இராமென் தேகா ஆவார்.

அதிகாரங்கள் மற்றும் செயல்பாடுகள் 

ஆளுநர் பல்வேறு வகையான அதிகாரங்களை அனுபவிக்கிறார்:

 நிர்வாகம், நியமனங்கள் மற்றும் நீக்கம் தொடர்பான செயலாட்சியர் அதிகாரங்கள்,
 சட்டமியற்றுதல் மற்றும் மாநில சட்டமன்றம், அதாவது மாநிலச் சட்டப் பேரவை அல்லது மாநிலச் சட்டமன்ற மேலவை தொடர்பான சட்டமன்ற அதிகாரங்கள் மற்றும்
 ஆளுநரின் விருப்பத்திற்கேற்ப நடத்தப்படும் விருப்புரிமை அதிகாரங்கள்.

சத்தீசுகர் ஆளுநர்களின் பட்டியல்

இவற்றையும் பார்க்கவும் 

 இந்திய மாநில ஆளுநர்
 இந்திய மாநில ஆளுநரின் முக்கிய பொறுப்புகள்

மேற்கோள்கள்

வெளியிணைப்புகள் 

 
சத்தீஸ்கர் தொடர்புடைய பட்டியல்கள்
இந்தியாவின் மாநில ஆளுநர்கள் பட்டியல்கள்
இமாச்சலப் பிரதேச ஆளுநர்களின் பட்டியல்

இமாச்சலப் பிரதேசம் ஆளுநர்களின் பட்டியல், இமாச்சலப் பிரதேச ஆளுநர், இந்தியக் குடியரசுத் தலைவரால் நியமிக்கப்படுகிறார். இவரின் இருப்பிடம் சிம்லாவில் உள்ள ராஜ்பவன் (இமாச்சலப் பிரதேசம்) ஆகும். இவரின் பதவிக்காலம் ஐந்து ஆண்டுகள் ஆகும். தற்போது சிவ பிரதாப் சுக்லா என்பவர் ஆளுநராக உள்ளார்.

இமாச்சலப் பிரதேசம் 1950 இந்தியாவின் ஒன்றிய ஆட்சிப்பகுதியாக அறிவிக்கப்பட்டது. அதன்பின் 1971 இல் இமாச்சலப் பிரதேச சட்டம், 1971இன் படி, இந்தியாவின் 18 வது மாநிலமாக அறிவிக்கப்பட்டது.

இமாச்சலப் பிரதேச துணைநிலை ஆளுநர்கள் (1971-க்கு முன்)

இமாச்சலப் பிரதேச ஆளுநர்கள் 
இமாச்சலப் பிரதேச ஆளுநர்களின் பட்டியல்

மேற்கோள்கள்

வெளிப்புற இணைப்புகள் 
 இமாச்சலப் பிரதேச ஆளுநர்கள் அரசு இணையம்

இமாச்சலப் பிரதேசம் தொடர்புடைய பட்டியல்கள்
இந்தியாவின் மாநில ஆளுநர்கள் பட்டியல்கள்
ஜார்க்கண்ட் ஆளுநர்களின் பட்டியல்

சார்க்கண்டு ஆளுநர்களின் பட்டியல் என்பது இந்திய மாநிலமான சார்க்கண்டு மாநில ஆளுநர் பதவியினை வகித்தவர்களின் பட்டியல் ஆடும். சார்க்கண்டு ஆளுநர், இந்தியக் குடியரசுத் தலைவரால் நியமிக்கப்படுகிறார். இவரின் அதிகாரப்பூர்வ இருப்பிடம் ராஞ்சியில் உள்ள ராஜ்பவன் ஆகும். இவரின் பதவிக்காலம் ஐந்து ஆண்டுகள் ஆகும். தற்போது தமிழ்நாட்டினைச் சார்ந்த சந்தோஷ் குமார் கங்க்வார் என்பவர் ஆளுநராக உள்ளார்.

ஜார்க்கண்ட் மாநில ஆளுநர்கள்

மேற்கோள்கள்

வெளிப்புற இணைப்புகள் 
 ராஜ்பவன் ஜார்க்கண்ட் அரசு இணையம் 

ஜார்க்கண்ட் தொடர்புடைய பட்டியல்கள்
இந்தியாவின் மாநில ஆளுநர்கள் பட்டியல்கள்
செல்வராசா பத்மநாதன்

செல்வராசா பத்மநாதன் அல்லது குமரன் பத்மநாதன் (கேபி) விடுதலைப் புலிகளின் மூத்த உறுப்பினர்களில் ஒருவர். விடுதலைப் புலிகளின் தலைவர் வேலுப்பிள்ளை பிரபாகரனின் பள்ளி நண்பரான இவர், பிரபாகரனுடன் 30 ஆண்டுகளுக்கு மேலாக இணைந்து செயற்பட்டார். இவரை பிரபாகரன் குமரன் பத்மநாதன் என்று அழைத்தார்.

2009 ஆம் ஆண்டின் தொடக்கத்தில் புலிகளின் பன்னாட்டுத் தொடர்பாளராக இவர் நியமிக்கப்பட்டார். இவரே "எமது ஆயுதங்களை ஓய்வு அளிக்கிறோம்" என்று அறிக்கை விட்டவர் ஆவார். விடுதலைப் புலிகளின் தலைவர் கொல்லப்பட்டார் என்பதையும் உறுதி செய்தார்.

விடுதலைப் புலிகளின் படைத்துறை வீழ்ச்சியைத் தொடர்ந்து, புலிகள் வன்முறை போராட்ட வழிமுறையைக் கைவிட்டு விட்டதாகவும், மக்களாட்சி வழியில் போராடப் போவதாகவும் அறிவித்தார்.

மேற்கோள்கள் 

1955 பிறப்புகள்
தமிழீழ விடுதலை இயக்க உறுப்பினர்கள்
வாழும் நபர்கள்
கேரள ஆளுநர்களின் பட்டியல்

கேரள ஆளுநர்களின் பட்டியல், கேரள ஆளுநர், இந்தியக் குடியரசுத் தலைவரால் நியமிக்கப்படுகிறார். இவரின் இருப்பிடம் திருவனந்தபுரத்தில் உள்ள ராஜ்பவன் (கேரளா) ஆகும். இவரின் பதவிக்காலம் ஐந்து ஆண்டுகள் ஆகும். தற்போது இராசேந்திர அர்லேகர் என்பவர் ஆளுநராக உள்ளார்.

கேரளா ஆளுநர்கள்

மேற்கோள்கள்

வெளிப்புற இணைப்புகள் 
 கேரள ஆளுநர்கள்

 
கேரளம் தொடர்புடைய பட்டியல்கள்
இந்தியாவின் மாநில ஆளுநர்கள் பட்டியல்கள்
மணிப்பூர் ஆளுநர்களின் பட்டியல்

மணிப்பூர் ஆளுநர்களின் பட்டியல், மணிப்பூர் ஆளுநர், இந்தியக் குடியரசுத் தலைவரால் நியமிக்கப்படுகிறார். இவரின் இருப்பிடம் இம்பாலில் உள்ள ராஜ்பவன் (மணிப்பூர்) ஆகும். இவரின் பதவிக்காலம் ஐந்து ஆண்டுகள் ஆகும். தற்போது அஜய் குமார் பல்லா என்பவர் ஆளுநராக உள்ளார்.

மணிப்பூர் ஆளுநர்கள்

மேற்கோள்கள்

வெளிப்புற இணைப்புகள் 
 மணிப்பூர் ராஜ்பவன் அரசு இணையம் 

மணிப்பூர் தொடர்புடைய பட்டியல்கள்
இந்தியாவின் மாநில ஆளுநர்கள் பட்டியல்கள்
மேகாலயா ஆளுநர்களின் பட்டியல்

மேகாலயா ஆளுநர்களின் பட்டியல், மேகாலயா ஆளுநர், இந்தியக் குடியரசுத் தலைவரால் நியமிக்கப்படுகிறார். இவரின் இருப்பிடம் சில்லாங்கில் உள்ள ராஜ்பவன் (மேகாலயா) ஆகும். இவரின் பதவிக்காலம் ஐந்து ஆண்டுகள் ஆகும்.

மேகாலயா ஆளுநர்கள்

ஆதாரங்கள்

வெளிப்புற இணைப்புகள் 
 மணிப்பூர் அரசு இணையம் 
 உலக ஸ்டேஸ்மென்

மேகாலயா தொடர்புடைய பட்டியல்கள்
இந்தியாவின் மாநில ஆளுநர்கள் பட்டியல்கள்
மிசோரம் ஆளுநர்களின் பட்டியல்

மிசோரம் ஆளுநர்களின் பட்டியல், மிசோரம் ஆளுநர், இந்தியக் குடியரசுத் தலைவரால் நியமிக்கப்படுகிறார். இவரின் இருப்பிடம் அய்சாலில் உள்ள ராஜ்பவன் (மிசோரம்) ஆகும். இவரின் பதவிக்காலம் ஐந்து ஆண்டுகள் ஆகும். தற்போது விஜய் குமார் சிங் என்பவர் ஆளுநராக உள்ளார்.

மிசோரம் ஆட்சிப் பகுதியாக இருந்தபொழுது 
எஸ். ஜே. தாஸ் என்பவர் தலைமை ஆணையராக மிசோரத்தில், 21 சனவரி 1972 முதல் 23 ஏப்ரல் 1972 வரை பொறுப்பு வகித்தார். அவரைத் தொடர்ந்து பின் வரும் துணைநிலை ஆளுநர்கள் ஆட்சிப் பகுதிக்கு பொறுப்பு வகித்தனர்.

மிசோரம் ஆளுநர்கள்

மேற்கோள்கள்

வெளி இணைப்புகள் 
 மிசோரம் ஆளுநர்கள் அரசு இணையம்

மிசோரம் தொடர்புடைய பட்டியல்கள்
இந்தியாவின் மாநில ஆளுநர்கள் பட்டியல்கள்
நாகாலாந்து ஆளுநர்களின் பட்டியல்

நாகாலாந்து ஆளுநர்களின் பட்டியல் நாகாலாந்து ஆளுநர் இந்தியக் குடியரசுத் தலைவரால் நியமிக்கப்படுகிறார். இவரின் இருப்பிடம் கோகிமாவில் உள்ள ராஜ்பவன் (நாகாலாந்து) ஆகும். இவரின் பதவிக்காலம் ஐந்து ஆண்டுகள் ஆகும். தற்போது இல. கணேசன் என்பவர் ஆளுநராக உள்ளார்.

நாகாலாந்து ஆளுநர்கள்

மேற்கோள்கள்

வெளிப்புற இணைப்புகள் 
 நாகாலாந்து ராஜ்பவன் இணையம் 

 
இந்திய மாநில ஆளுநர்கள்
திரிபுரா ஆளுநர்களின் பட்டியல்

திரிபுரா ஆளுநர்களின் பட்டியல் திரிபுரா ஆளுநர் இந்தியக் குடியரசுத் தலைவரால் நியமிக்கப்படுகிறார். இவரின் இருப்பிடம் அகர்தலாவில் உள்ள ராஜ்பவன் (திரிபுரா) ஆகும். இவரின் பதவிக்காலம் ஐந்து ஆண்டுகள் ஆகும். தற்போது இந்திரசேனா ரெட்டி என்பவர் ஆளுநராக உள்ளார்.

திரிபுரா ஆளுநர்கள்

மேற்கோள்கள்

வெளி இணைப்புகள் 
 திரிபுரா ஆளுநர்களின் பட்டியல்
துறவி

துறவி என்பது உலக இன்பங்களில் மனத்தைச் செலுத்தாது, ஆன்மீக ஈடேற்றத்தை நோக்கமாகக் கொண்டவர், ஆசையை விட்டவரை சந்நியாசி என்பர்.  துறவிகள் பெரும்பாலும் காவி அணிவது வழக்கம்.

இந்து மதம்

சந்நியாசம் 
இந்து சமயம் "மனிதனின் வாழ்க்கையை நான்கு வகையாக பிரித்தது. அவை பிரம்மச்சர்யம் (மாணவப் பருவம்), கிரகஸ்தம் (இல்லறம்), வனப்பிரஸ்தம் மற்றும் சந்நியாசம் (துறவறம்) என்று கூறப்படுகின்றன. அவற்றில் பிரம்மச்சரியம் என்பது கிரகஸ்தம் ஆவதற்கு முன்பு கடைபிடிக்கும் சாதகர் நிலை (பயிற்சி நிலை) எனவும், வனப்பிரஸ்தம் என்பது துறவறம் மேற்கொள்வதற்கான சாதகர் நிலை எனவும் கொள்ளலாம்.

இந்த அடிப்படையில் மனிதனின் வாழ்க்கை பிறந்ததிலிருந்து பதினாறு வயது வரை பாலபருவம் எனவும், அந்த சமயம் அவனை எந்த நியதிகளும் கட்டுப்படுத்துவதில்லை. அடிப்படைக் கல்வி மட்டுமே கட்டுப்படுத்தும்.

பதினாறு வயதிலிருந்து இருபத்துநான்கு வயது வரை அவன் பிரம்மச்சாரி, அந்த சமயம் வாழ்க்கைக் கல்வியை கிரகஸ்தனாக இருப்பதற்கு வேண்டிய சகல விதமான விஷயங்களையும் படிப்பறிவாக அறிந்து கொள்கிறான். 
              
இருபத்து நான்கு வயதில் பிரம்மச்சரிய நிலையை முடித்து தான் கற்ற கல்வியை தனக்கென்று இறைவனால் உருவாக்கப்பட்ட மனைவியுடன் சேர்ந்து கிர்கஸ்தனாகி அனுபவ நிலைக்கு கொண்டு வருகின்றான். அந்த நிலை ஐம்பத்தாறு வயது வரை நீடிக்கிறது.

ஐம்பத்தாறு வயதிலிருந்து மனிதன் வனப்பிரஸ்த நிலைக்கு சென்றுவிடவேண்டும். அதாவது எதிலும் பொதுவான நோக்கம் கொண்டு துறவு நிலைப்பற்றி முழுமையாக படிப்பறிவாக அறிய வேண்டும். அதிகபட்சமாக அவன் எழுபத்திரண்டு வயதுக்கு மேல் வாழ்ந்தால் முற்றிலும் துறவியாகி விடவேண்டும்."  என்று மனிதன் வாழ்க்கையை நான்காகப் பிரித்துத் துறவும் வாழ்க்கையின் ஒரு பகுதி என்கிறது

கிறித்துவ மதம் 

கிறித்தவத்தில் துறவி எனப்படுவோர் துறவற சபையில் சேர்ந்து, அச்சபையின் சட்டங்களுக்கு கீழ்படிந்து, கற்பு, ஏழ்மை, கேழ்படிதல் என்னும் வார்த்தை பாடுகளை எடுத்துக் கொண்டோரைக் குறிக்கும்.

கிறித்தவ துறவிகளுக்கும் குருக்களுக்கும் வேறுபாடு உள்ளது. எல்லா குருக்களும் துறவிகள் அல்லர்.

ஆதி திருச்சபைகளில் வனத்து சின்னப்பரை போல் துறவிகள் தனியே வாழ்க்கை நடத்தினர். பிற்காலத்தில் இத்தகையோர் ஒருங்கே கூடி ஒரு குழுமமாக செப வாழ்வில் இடுபட்டனர். இத்தகையோரை ஒழுங்கு படுத்த புனித ஆசிர்வாதப்பர் பல சட்டங்களை இயற்றினார். இவையே இன்றளவும் பல இடங்களில் உள்ளது.

இசுலாம் மதம் 
இசுலாம் மதத்தைப் பொறுத்தவரை துறவுக்கு அனுமதியில்லாத நிலையே உள்ளது. இது குறித்து இசுலாம் தத்துவ நூல்களில் பல கருத்துக்கள் வலியுறுத்தப்பட்டுள்ளன. 

“இளைஞர்களே உங்களில் திருமணத்துக்கு சக்தி பெற்றவர் மணமுடித்துக் கொள்ளட்டும்! இயலாதோர் நோன்பு நோற்றுக் கொள்ளட்டும்! ஏனெனில் நோன்பு (ஆசையைக்) கட்டுப்படுத்தக் கூடியதாகும்” என்று நபி (ஸல்) அவர்கள் கூறினார்கள். அறிவிப்பவர்: இப்னு மஸ்வூத் (ரலி) புஹ்காரி (5065), முஸ்லிம் (2710)

மேற்கோள்கள்

வெளி இணைப்புகள் 

 Monastic life and Monastery of Provence in France
 "Monk" article in Catholic Encyclopedia (1913)
 Hitoryfish.net Texts and articles on Western Christian Monks, Monastics, and the Monastic Life.
 Full Text + Illustrations, Abbot Gasquet's English Monastic Life.
 Monasticism  Synopsis on Orthodox Church in America's Website (www.oca.org)
 An Orthodox novice Photo from Valaam Monastery, Russia
 Contemplative spirituality in the tradition of the medieval hermits who settled on Mount Carmel. 
 Immaculate Heart of Mary's Hermitage - Website of a Hermit of Saint Bruno

சமய நடத்தைகளும் அனுபவங்களும்
இராசத்தான் ஆளுநர்களின் பட்டியல்

இராஜஸ்தான் ஆளுநர்களின் பட்டியல் இராஜஸ்தான் ஆளுநர் இந்தியக் குடியரசுத் தலைவரால் நியமிக்கப்படுகிறார். இவரின் இருப்பிடம் செய்ப்பூரில் உள்ள ராஜ்பவன் (இராஜஸ்தான்) ஆகும். இவரின் பதவிக்காலம் ஐந்து ஆண்டுகள் ஆகும். தற்போது அரிபாபு கிருஷ்ண ராவ் பாகடே என்பவர் ஆளுநராக உள்ளார்.

இராஜஸ்தான் ஆளுநர்கள்

ஆதாரம் 
 உலக அரசியல் மேதைகள்

மேற்கோள்கள்

வெளிப்புற இணைப்புகள் 
 இராஜஸ்தான் ஆளுநர்கள் - அரசு இணையம்

இராஜஸ்தான் அரசு
இந்திய மாநில ஆளுநர்கள்
ஒடிசா ஆளுநர்களின் பட்டியல்

{{Infobox official post
|post            = ஆளுநர்
|body            = ஒடிசா 
|flag            = Flag of India.svg
|flagsize        = 110px
|flagcaption     = 
|insignia        = Emblem of India.svg
|insigniasize    = 50px
|insigniacaption =  ராஜ் பவன், ஒடிசா
|image = Shri Kambhampati Hari Babu.jpg
|incumbent       = ஹரி பாபு கம்பம்பதி
|incumbentsince  = 
|style           =       
|residence       = ராஜ்பவன், ஒடிசா, புவனேசுவர்
|termlength      = ஐந்து வருடம்
|appointer       = இந்தியக் குடியரசுத் தலைவர்
|formation       = 
|inaugural       = சர் ஜான் அஸ்டின் அப்பேக்(சுதந்திரத்திற்கு முன்பு) முனைவர். கைலாஷ் நாத் கட்ஜூ (சுதந்திரத்திற்கு பின்பு)
|website         = 
}}ஒடிசா ஆளுநர்களின் பட்டியல்''' ஒடிசா ஆளுநர் இந்தியக் குடியரசுத் தலைவரால் நியமிக்கப்படுகிறார். இவரின் இருப்பிடம் புவனேசுவரத்தில் உள்ள ராஜ்பவன் (ஒடிசா) ஆகும். இவரின் பதவிக்காலம் ஐந்து ஆண்டுகள் ஆகும். தற்போது ஹரி பாபு கம்பம்பதி என்பவர் ஆளுநராக உள்ளார்.

ஒடிசா ஆளுநர்கள்

வெளி இணைப்புகள் 
 ராஜ்பவன் ஒரிசா அரசு இணையம் 

இந்திய மாநில ஆளுநர்கள்
ஒடிசா
மகாராஷ்டிரா ஆளுநர்களின் பட்டியல்

மகாராஷ்டிரா ஆளுநர்களின் பட்டியல், மகாராஷ்டிரா ஆளுநர், இந்தியக் குடியரசுத் தலைவரால் நியமிக்கப்படுகிறார். இவரின் இருப்பிடம் மும்பையில் உள்ள ராஜ்பவன் (மகாராட்டிரம்) ஆகும். மற்றும் நாக்பூர் புனே,  மஹாபலீஸ்வர் ஆகிய நகரங்களிலும் கூடுதல் இருப்பிடம் உள்ளன. இவரின் பதவிக்காலம் ஐந்து ஆண்டுகள் ஆகும். தற்போது கோ. போ. இராதாகிருஷ்ணன் என்பவர் ஆளுநராக உள்ளார்.

மகாராஷ்டிரா ஆளுநர்களின் பட்டியல் 
இது முந்தைய பம்பாய் மாநிலம் மற்றும் மகாராஷ்டிரா ஆளுநர்களின் பட்டியல்:

மேற்கோள்கள் 

மகாராட்டிரா தொடர்புடைய பட்டியல்கள்
இந்தியாவின் மாநில ஆளுநர்கள் பட்டியல்கள்
அசாம் ஆளுநர்களின் பட்டியல்

அசாம் ஆளுநர்களின் பட்டியல், அசாம் ஆளுநர் இந்தியக் குடியரசுத் தலைவரால் நியமிக்கப்படுகிறார். இவரின் இருப்பிடம் குவகாத்தியில் உள்ள ராஜ்பவன் (அசாம்) ஆகும். இவரின் பதவிக்காலம் ஐந்து ஆண்டுகள் ஆகும். தற்போது லட்சுமன் ஆச்சார்யா என்பவர் ஆளுநராக உள்ளார்.

ஆக்கிரமிக்கப்பட்ட அசாம் பிரித்தானிய இராணுவத் தளபதிகள் (1824-26) 
1824 ஆம் ஆண்டில், பிரித்தானிய படைகள் அசாமை ஆக்கிரமித்தன, இது அரசியல் ரீதியாக ஒருபோதும் இந்தியாவின் அல்லது பர்மாவின் பகுதியாக இல்லை.

 ஜார்ஜ் மெக்மொரின், 1824
 ஆர்தர் ரிச்சர்ட்ஸ், 1824-26

அசாம் பிரித்தானிய அரசியல் முகவர்கள் (1826–28) 
பிப்ரவரி 24, 1826இல், யண்டபூ ஒப்பந்தம் அசாமின் சில பகுதிகளை, பர்மாவிலிருந்து பிரிட்டனுக்கு வழங்கியது.

 டேவிட் ஸ்காட், 1826-28

அசாம் ஆணையர்கள் (1828–74) 
1828 ஆம் ஆண்டில், மேற்கு அசாம் வங்காள மாகாணத்தில் இணைக்கப்பட்டது, அதன்பின்னர் 1833 ஆம் ஆண்டில் அசாமின் எஞ்சிய பகுதிகளும் இணைக்கப்பட்டன. அசாமின் ஒரு ஆணையாளர் நியமிக்கப்பட்டார், இவர் வங்காள ஆளுநருக்கு அடிபணிந்தார்.

 டேவிட் ஸ்காட், 1828-20 ஆகத்து 1831
 தாமஸ் காம்ப்பெல் இராபர்ட்சன், 1831-34
 பிரான்சிஸ் ஜென்கின்ஸ், 1834-61
 ஹென்றி ஹாப்கின்சன், 1861-74

அசாம் தலைமை ஆணையர்கள் (1874-1905) 
1874 ஆம் ஆண்டில், அசாம் வங்காள அதிபரிடமிருந்து பிரிக்கப்பட்டது.

 ரிச்சர்ட் ஹார்டே கீட்டிங், 1874–78
 ஸ்டீவர்ட் கொல்வின் பேய்லி, 1878–81
 சர் சார்லஸ் ஆல்பிரட் எலியட், 1881-85
 வில்லியம் எர்ஸ்கைன் வார்டு, 1885-87, முதல் முறையாக
 சர் டென்னிஸ் ஃபிட்ஸ்பாட்ரிக், 1887-89
 ஜேம்ஸ் வெஸ்ட்லேண்ட், 1889
 ஜேம்ஸ் வாலஸ் குயின்டன், 1889-91
 வில்லியம் எர்ஸ்கைன் வார்டு, 1891-96, இரண்டாவது முறை
 சர் ஹென்றி ஜான் ஸ்டெட்மேன் காட்டன், 1896-1902
 சர் ஜோசப் பாம்ப்ஃபில்ட் புல்லர், 1902-05

கிழக்கு வங்காளம் மற்றும் அசாம் துணைநிலை ஆளுநர்கள் (1905–12) 
1905 ஆம் ஆண்டில், வங்காளம் பிரிக்கப்பட்டது மற்றும் கிழக்கு வங்காளம் மற்றும் அசாம் ஆகியவை துணைநிலை ஆளுநர்களால் நிர்வகிக்கப்பட்டன.

 சர் ஜோசப் பாம்ப்ஃபில்ட் புல்லர், 1905-06
 இலான்சலோட் ஹரே, 1906–11
 சார்லஸ் ஸ்டூவர்ட் பேலி, 1911-12

அசாம் தலைமை ஆணையர்கள் (1912–21) 
1912 ஆம் ஆண்டில், கிழக்கு வங்காளம் மீண்டும் வங்காளத்துடன் இணைக்கப்பட்டது, அசாம் மாகாணம் மீண்டும் ஒரு தலைமை ஆணையரால் ஆளப்பட்டது.

 சர் ஆர்க்டேல் ஏர்ல், 1912-18
 சர் நிக்கோலஸ் டாட் பீட்சன்-பெல், 1918–3 சனவரி 1921

அசாம் ஆளுநர்கள் (1921–47) 
1921 ஆம் ஆண்டில், தலைமை ஆணையர் ஆளுநராக மேம்படுத்தப்பட்டார்.

 சர் நிக்கோலஸ் டாட் பீட்சன்-பெல், 3 சனவரி 1921 – 2 ஏப்ரல் 1921
 சர் வில்லியம் சின்க்ளேர் மாரிஸ், 3 ஏப்ரல் 1921 - 10 அக்டோபர் 1922
 சர் ஜான் ஹென்றி கெர், 10 அக்டோபர் 1922 - 28 சூன் 1927
 சர் எக்பர்ட் லாரி லூகாஸ் ஹம்மண்ட், 28 சூன் 1927 - 11 மே 1932
 சர் மைக்கேல் கீன், 11 மே 1932 - 4 மார்ச் 1937
 ராபர்ட் நீல் ரீட், 4 மார்ச் 1937 - 4 மே 1942
 சர் ஆண்ட்ரூ கோர்லே கிளோ, 4 மே 1942 - 4 மே 1947
 சர் முகம்மது சலே அக்பர் ஐடாரி, 4 மே 1947 - 15 ஆகத்து 1947

அசாம் ஆளுநர்கள் (1947 முதல்) 
இந்திய விடுதலைக்குப்பின் அசாம் ஆளுநர்கள், இந்தியக் குடியரசுத் தலைவரால் நியமனம் செய்யப்பட்டனர்.

மேற்கோள்கள் 

அசாம் தொடர்புடைய பட்டியல்கள்
இந்தியாவின் மாநில ஆளுநர்கள் பட்டியல்கள்
மாநிலங்களவை உறுப்பினர்கள் (தமிழ்நாடு)

மாநிலங்களவை உறுப்பினர்கள் (தமிழ்நாடு) மாநிலங்களவை (அ) ராஜ்யசபை (மாநிலங்களின் மன்றம்) இந்திய நாடாளுமன்றத்தின் மேலவை ஆகும். தமிழ்நாடு சார்பில் இம்மன்றத்தில் பங்குபெற 18 உறுப்பினர்கள் மறைமுகத் தேர்தலின் மூலம் சட்டமன்ற உறப்பினர்களால் தேர்வு பெற்று பங்குபெறுகின்றனர். இதற்கான இருக்கைகள் (தொகுதிகள்) ஒதுக்கப்படுவது அந்தந்த கட்சிகளின் உறுப்பினர்களின் எண்ணிக்கையின்படி பரிந்துரைக்கப்பட்ட வேட்பாளரை களத்தில் நிறுத்துகின்றனர்.

தேர்தல் அந்த மாநிலத்தின் சட்டமன்ற எல்லைக்குள் ஒரு முறை மாற்றத்தக்க வாக்களிப்பு முறையில் சரிசம பிரதிநித்துவத்தின்படி வாக்களித்து தேர்ந்தெடுக்கப்படுகின்றனர்.

தற்போதைய கட்சிகள் (2024)

நடப்பு உறுப்பினர்கள் (2021)
ஆதாரம்: இந்திய நாடாளுமன்றம் (மாநிலங்களவை)

 குறிப்பு: எத்தனையாவது முறை உறுப்பினராக பொறுப்பு வகிக்கின்றனர் என்பதை அவர்களின் பெயர்கள் மேல் உள்ள எண்கள் குறிக்கின்றது.

1952 முதல் தமிழ்நாட்டில் மாநிலங்களவை உறுப்பினர்களாக பொறுப்பு வகித்தவர்களின் கட்சிவாரியான பட்டியல்

ஆதாரம்: இந்திய அரசு (மாநிலங்களவை) இணையத்தளம்

மாநிலங்களவை உறுப்பினர்கள்

 நட்சத்திரக் குறியீடு (*) நடப்பு மாநிலங்களவை உறுப்பினரைக் குறிப்பிடுவதாகும்
 நீலம்:மதராஸ் மாநிலம் ஆக தமிழ்நாடு இருந்தபோது தேர்ந்தெடுக்கப்பட்டவர்களை குறிப்பிடுவதாகும்.

மேற்கோள்கள்

வெளி இணைப்புகள்
மாநிலங்களவை-முகப்பு பக்கம்-இந்திய அரசு இணையம் 
நியமனம் செய்யபட்டவர்களின் பட்டியல் 
மாநிலவாரியான பட்டியல் 
மாநிலங்களவை உறுப்பினர்கள்-தமிழக அரசு இணையம்

இந்திய அரசுத் தொடர்பான கட்டுரைகள்
இந்திய அரசு
தமிழக அரசியல்

en:Rajya Sabha (Tamil Nadu)
முன்னிடைச் சொல்

முன்விபக்தி(Preposition) எனப்படுவது ஒரு சொற்றொடரில் எழுவாய்க்கும் மற்றொரு சொல்லுக்கும் இடையில் வந்து அச்சொற்களின் தொடர்பை விளக்கும் வார்த்தைகள். பொதுவாக அவைகள் பயனிலைக்கு முன்னே எழுதப்படுகின்றன.

(எ-டு) மேலே, கீழே, முன்னே, பின்னே.

மேலும் காண்க
விபக்தி
பின் விபக்தி
இடை விபக்தி
இடாய்ச்சு முன்விபக்தி

சொற்களின் வகைகள்
இடைச்சொல் வேற்றுமை

விபக்தி(Adposition) எனப்படுவது, ஒரு சொற்றொடரில் அமைந்து அந்த சொற்றொடரின் சுற்றுப்புரத்திற்கேற்ப பொருள் விளங்கச்செய்யும் ஒரு சொல். விபக்தி மூன்று வகைப்படும். அவை,

மேற்கோள்கள்

முன்விபக்தி
பின்விபக்தி
இடைவிபக்தி

தமிழ் இலக்கணம்
குறிப்பெயர் (ஆங்கிலம்)

ஆங்கில இலக்கணத்தில் பெயர்களைக் குறிப்பிட்டுக் காட்டும் சொற்கள் உண்டு. அவற்றைத் தமிழில் குறிப்பெயர் எனலாம். இந்தக் குறியீட்டு மொழியியல் நெறி பிறமொழிகளிலும் உண்டு. ஆங்கித்தில் இதனை language Article அல்லது Grammar Article என்பர். 

ஒரு, ஓர், சில, பல, எல்லாம், இல்லாமை, முழுமை போன்ற சொற்கூறுகளைக் கொண்டு பெயரைக் குறிப்பிட்டுக் காட்டுவர். அந்த இந்த, உந்த என வரும் சொற்களைத் தமிழ் சுட்டெழுத்துச் சொல் எனக் குறிப்பிடுகிறது. அதுபோல எந்த, யார் என்னும் சொற்களையும் வினா-எழுத்துச் சொல் எனக் குறிப்பிடுகிறது. 

குறிப்பெயர்கள் பெயர்ச்சொல்லுடன் ஒன்றி அதை மேலும் தெளிவாக விவரிக்கும் ஒரு சொல். அது சில நேரங்களில் பெயர்ச்சொல்லின் எண்ணையும் கொள்ளளவையும் கூட உணர்த்திவரும். எ-கா: the, a, an, some போன்றவை. குறிப்பிடும் பெயரின் உறுதித் தன்மை அல்லது இன்மையை உணர்த்தும் வழக்கம் உண்டு. பிற இடங்களில் சூழற்பொருள் கொண்டு புரிந்து கொள்ளப்படும் என்பர். 

ஆங்கிலத்தில் குறிப்பெயர்களை நான்கு வகையாக்கிக் காட்டுவர்.
 நிச்சயக் குறிப்பெயர் (Definite Article)
 நிச்சயமற்ற குறிப்பெயர் (Indefinite Article)
 பலவற்றுள் ஒன்றன் குறிப்பெயர் (Partitive Article)
 இன்மைக் குறிப்பெயர் (Zero Article)

மேலும் காண்க
இலக்கணம்
ஆங்கில இலக்கணம்
பிரெஞ்சு இலக்கணம்
பிரெஞ்சு பெயர்ச்சொற்குறி
இடாய்ச்சு பெயர்ச்சொற்குறி

குறிப்புகளும் மேற்கோள்களும்

ஆங்கில இலக்கணம்
சேலம் சுகவனேசுவர் கோயில்

சேலம் அருள்மிகு சுகவனேஸ்வர் திருக்கோயில் சேலம் நகரத்தின் மையப் பகுதியில் அமைந்துள்ளது.

ஆலய வரலாறு 
சுகவன முனிவர் கிளியின் உருவத்தில் இங்கு உள்ள மூர்த்தியை வழிபட்டதால் இக்கோயிலின் இறைவன் சுகவனேசுவர பெருமான் என அழைக்கப்படுகிறார். மேலும் இந்த கோவில் நான்கு யுகங்களாக உள்ளது. இங்குள்ள முருகனை அருணகிரிநாதர் பாடியுள்ளார். அம்பிகையின் பெயர் சொர்ணாம்பிகை.

சொர்ணாம்பிகை
இக்கோயில் குடி கொண்டிருக்கும் தாயார் சொர்ணாம்பிகை ஆவார்.

சுகவன கணபதி 
இக்கோயிலில் கணபதிக்கு ஸ்ரீ மதவடி விநாயகர், ஸ்ரீ வலம்புரி விநாயகர்,  ஸ்ரீ சுகவன கணபதி,  ஸ்ரீக்ஷிப்த கணபதி,ஸ்ரீ ந்ருத கணபதி, ஸ்ரீ விகடசக்ர கணபதி என பல கணபதி சிலைகள் பிரதிஷ்டை செய்யப்பட்டுள்ளது. ஒவ்வொரு கணபதிக்கும் தனிச் சிறப்பு.

சுகவன சுப்ரமணியர் சுவாமி 
முருகனுக்கு தனிச்சன்னதி உள்ளது.  அறுபடை வீடுகளில் உள்ள அனைத்து முருகப்பெருமான் அவதாரங்களும் சிற்பமாய் செதுக்கப்பட்டுள்ளது.

காலபைரவர் 
இங்குள்ள காலபைரவர் சன்னதியில் ஒவ்வொரு தேய்பிறை அஷ்டமி நாட்களில் சிறப்பு பூஜைகள் நடைபெறும்.

தட்சணாமூர்த்தி

இக்கோயில் தீர்த்தம் அமண்டுக தீர்த்தம் என்று அழைக்கப்படுகின்றது.

வெளி இணைப்புகள்
http://temple.dinamalar.com/New.php?id=780

சேலம் மாவட்டத்திலுள்ள சிவன் கோயில்கள்
கோலி

கோலி அல்ல போளை எனப்படுவது ஒருவகை கண்ணாடியால் ஆக்கப்பட்ட சிறிய வர்ணம் பூசப்பட்ட பந்து. பொதுவாக இவை 1.25 அல்லது 0.635 விட்டத்தைக் கொண்டிருக்கும். இவை சிறுவர்களால் பல்வேறு விளையாட்டுக்களில் பயன்படுத்தப்படுகின்றன.

தமிழ்நாட்டில் கோலிக்குண்டு 

கோலிக்குண்டு தமிழக நாட்டுப்புற விளையாட்டுகளில் ஒன்று. இதனைச் சிறுவர்கள் மட்டுமே விளையாடுவர். குழி போட்டும், கோடு போட்டும் இருவேறு வகைகளில் அரங்கு அமைக்கப்படும். குழி குதிக்காலால் திருகிக் குண்டு தங்கும் ஆழத்துக்கு அமைக்கப்படும்.

உருண்டையான கூழாங்கற்களையும், செங்கலை உடைத்து, உரைத்துச் செய்த கூழாங்கற்களையும் கோலிக்குண்டாகப் பயன்படுத்துவர். வண்ண வண்ணக் கண்ணாடிக் குண்டுகள் விற்பனைக்கு வந்த பிறகு அதனையும் பயன்படுத்தலாயினர்.

கட்டை-விரலை நிலத்தில் ஊன்றி, நடுவிரல் விசையால், மற்றொரு கை பிடித்திருக்கும் கோலிக்குண்டை அடிக்கும் முறையைப் படத்தில் காணலாம்.
தமிழ்ச்சொல்
கோல் என்னும் சொல்லுக்குத் தமிழில் வளைவு என்னும் பொருள் உண்டு. வளைந்த உருப்பொருளைக் கோலி என்பது தூய தமிழ்ச்சொல். குண்டு என்பதும் அவ்வுருப்பொருளைக் குறிக்கும் மற்றொரு தமிழ்ச்சொல். இப்படி ஒருபொருள் குறித்த பல சொற்கள் இணைந்து அமைவது தமிழ்-இலக்கண வகையில் ஒருபொருள் பன்மொழி எனப்படும்.
தொன்மை
“அரங்கின்றி வட்டு ஆடியற்றே” என வரும் திருக்குறள் (401) பகுதியில் “குண்டு உருட்டுதல்” எனப் பரிமேலழகர் எழுதியுள்ள உரை இந்த விளையாட்டு கிறிஸ்துவுக்கு முன்னரே விளையாடப்பட்டதைக் காட்டுகிறது.
நாகார்சுனா-கொண்டா பழங்குடியினர் இந்த விளையாட்டை விளையாடியதை இக்குவாசு காலத்துச் சிற்பங்கள் உணர்த்துகின்றனவாம்.
எகிப்து நாட்டில் குண்டு விளையாடப்பட்டதைக் காட்டும் புடைப்போவியங்கள் அந்நாட்டில் உள்ளனவாம்
குழியாட்டம்
ஒருகுழியாட்டம் – சுவரோரம் அரையடி தள்ளிப் போடப்பட்ட குழிக்குச் சுமார் பத்தடி தொலைவிலிருந்து குண்டுகளை உருட்டி விளையாடுவது.
முக்குழியாட்டம் – சுமார் ஒரு மீட்டர் இடைவெளி விட்டு நேர்கோட்டில் மூன்று குழிகள் போட்டு அதில் குண்டுகளைப் போட்டும், அடித்தும் விளையாடுவது.
பேந்தா-ஆட்டம் – சுமார் 50-க்கு 30 சென்டி-மீட்டர் அளவுள்ள செவ்வகம் நீள-வாக்கில் இரண்டாகப் பகுக்கப்படும் நடுக்கோடு போடப்பட்டது இந்த ஆட்டத்தின் அரங்கம். குண்டு கோட்டில் நிற்காமல் உருட்டி 10 புள்ளிகள் (பழம்) சேர்ப்பது இந்த விளையாட்டு.
பழம்
பொதுவாக விளையாட்டில் வெற்றி பெற்றவரைப் பழம் பெற்றவர் என்பது வழக்கம். இந்த விளையாட்டில் 10 புள்ளி பெற்றவர் பழம். பழம் பெற்றவர் விளையாட்டிலிருந்து விலகிக்கொள்வார். அல்லது மேலும் புள்ளி ஈட்டாமல் தன் குண்டுகளை அடித்துத் தனக்கு வேண்டியவர் பழம் ஆக உதவலாம்.
தோற்றவருக்குத் தண்டனை
பழம் ஆனவர்களுக்குப் பரிசு ஒன்றும் இல்லை. ஆனால் தோற்றவருக்குத் தண்டனை உண்டு. தோற்றவர் குண்டைப் பழம் பெற்றவர் அனைவரும் ஒவ்வொரு முறை அடித்துத் தொலைதூரம் தள்ளுவர். அங்கிருந்து தோற்றவர் தன் குண்டைத் தன் புறங்கை முட்டியால் உத்திக்குழி வரையில் தள்ளிக்கொண்டு வரவேண்டும்.

காட்சிகள்

இவற்றையும் பார்க்க 
 தமிழர் விளையாட்டுகள் (அண்மைய காலம்)

மேற்கோள்கள்

விளையாட்டுப் பொருட்கள்
ஓமி பாபா

ஓமி யெகாங்கிர் பாபா (Homi Jehangir Bhabha, , அக்டோபர் 30, 1909 – சனவரி 24, 1966), 
பார்சி சமூகத் இந்திய அணு ஆற்றல் திட்டத்தில் முக்கிய பங்களித்த ஒரு அணுக்கரு இயற்பியலாளர். இவர் இந்திய அணுக்கருவியலின் தந்தை என்றும் அழைக்கப்பட்டார்.

பிறப்பு , ஆரம்ப வாழ்க்கை 
1909 அக்டோபர் 30 அன்று மும்பையைச் சேர்ந்த  வசதியான பார்சி  குடும்பத்தில் பிறந்தார். சிறு வயதிலேயே அவர் வீட்டு நூலகத்திருந்த அனைத்து அறிவியல் புத்தகங்களையும் படித்து முடித்தார். பாபாவின் தந்தை அவரை ஒரு பொறியாளராக ஆக்க வேண்டும் என்று முனைந்து அவரை இங்கிலாந்திற்கு அனுப்பினார். தந்தையின் விருப்பத்திற்கு இணங்க பொறியியல் படிப்பில் சேர 1927-ல் கேம்பிரிட்ஜ் புறப்பட்டார்.1930-ல் பாபா எந்திரவியல் படிப்பில் முதல் வகுப்பில் தேறியதையொட்டி, கோட்பாட்டு இயற்பியல் துறையில் ஆராய்ச்சிப் பிரிவு மாணவராகச் சேர்ந்தார். அவர் என்ரிகோ ஃபெருமி, வூல்வுகாங் பவுலி ஆகிய தலைசிறந்த இயற்பியலாளர்களுடன் பணியாற்றினார்.

தொழில்முறை வாழ்க்கை 
1933-ல் “காமா கதிர்களை உட்கிரகிப்பதில் எலெக்ட்ரான் பொழிவுகளின் பங்கு” பற்றி அவர் சமர்ப்பித்த அறிவியல் கட்டுரைக்கு ஐசக் நியூட்டன் படிப்புதவி கிடைத்தது. 1934-ல் டாக்டர் பட்டம் பெற்றார். 1937ஆம் ஆண்டு ஓமியும் ஹைட்லர் என்ற செருமானிய இயற்பியலாளரும் இணைந்து செய்த அண்டக்கதிர்-பற்றிய ஆராய்ச்சி அவர்களுக்கு உலகப்புகழைத் தந்தது.அத்தோடு நில்லாமல், மேலும் செய்த ஆய்வுகளால் மீசான் எனப்படும் அடிப்படைத் துகள் ஒன்று அண்டக்கதிர்களில் இருந்ததைக் கண்டறிந்தார். ஐன்ஸ்டைனின் சார்பியல் தத்துவத்திற்கான ஆய்வுச்சான்றையும் மீசானின் இயக்கத்தை ஆய்வு செய்ததன் மூலம் காட்டினார். இந்த மீசான் ஆய்வுச்சான்று மிகவும் புகழ் வாய்ந்தது.

இறப்பு 
1966ஆம் ஆண்டு சனவரி 24 அன்று ஒரு சர்வதேச மாநாட்டில் கலந்து கொள்வதற்காகச் சென்று கொண்டிருந்தபோது அவர் பயணித்த விமானம் விழுந்து நொறுங்கியதில் பாபா மரணமடைந்தார்.

மேற்கோள்கள்

நுற்பட்டியல்

வெளி இணைப்புகள்
அணுசக்தி திட்டத்தின் தந்தை என்று அழைக்கப்பட்ட ஹோமி பாபா

1909 பிறப்புகள்
இந்திய இயற்பியலாளர்கள்
1966 இறப்புகள்
இந்தியாவில் அணுசக்தி
மீரா குமார்

மீரா குமார் (பிறப்பு;மார்ச் 31, 1945) இந்திய அரசியல்வாதியும் நாடாளுமன்றத்தின் மக்களவை உறுப்பினரும் ஆவார்.  மீரா குமாரின் தந்தை முன்னாள் துணைப் பிரதமரும் தலித் மக்களின் தலைவருமான ஜெகசீவன்ராம் ஆவார். இவருடைய தாயார் இந்திய விடுதலைப் போராட்ட வீரரான இந்திராணி தேவி ஆவார். இவரின் கணவர் மஞ்சுல் குமார் உச்ச நீதிமன்றத்தில் வழக்குரைஞராக பணிபுரிபவர். இவர்களுக்கு அன்சூல், சுவாதி மற்றும் தேவங்னா ஆகிய மூன்று பிள்ளைகள் உள்ளனர். அனைவரும் திருமணம் ஆனவர்கள்.

அரசியல் வாழ்க்கை
இவர் பீகாரில் உள்ள சசார் தொகுதியில் இருந்து இந்திய மக்களவைக்கு 2009 மே மாதம் நடைபெற்றத் தேர்தலின் மூலம் மக்களால் தேர்ந்தெடுக்கப்பட்டார். 2009 - 2014 காலகட்டத்தில் இந்திய நாடாளுமன்றத்தின் மக்களவைத் தலைவராக பொறுப்பு வகித்தார். இந்திய நாடாளுமன்றத்தின் மக்களவைத் தலைவராக பொறுப்பு வகித்த முதல் (தலித்) பெண் இவராவார்.

2014ஆம் ஆண்டு பிஹாரின் சாசாராம் மக்களவைத் தொகுதியில் காங்கிரஸ் சார்பில் போட்டியிட்டு, பா.ஜ.காவின் சேகடி பஸ்வானிடம் தோற்றார். 2017 ஆம் ஆண்டில் நடந்த குடியரசுத் தலைவர் தேர்தலில் ஐக்கிய முற்போக்குக் கூட்டணி (இந்தியா) வின் சார்பில் போட்டியிட்டுத் தோற்றார்

மேற்கோள்கள் 

இந்திய அரசியல்வாதிகள்
மக்களவைத் தலைவர்கள்
பெண் அரசியல்வாதிகள்
1945 பிறப்புகள்
11வது மக்களவை உறுப்பினர்கள்
12வது மக்களவை உறுப்பினர்கள்
14வது மக்களவை உறுப்பினர்கள்
15வது மக்களவை உறுப்பினர்கள்
8வது மக்களவை உறுப்பினர்கள்
வாழும் நபர்கள்
இந்திய ஆங்கில எழுத்தாளர்கள்
இருபதாம் நூற்றாண்டு இந்திய அரசியல்வாதிகள்
21-ஆம் நூற்றாண்டு இந்திய அரசியல்வாதிகள்
பீகார் நபர்கள்
20 ஆம் நூற்றாண்டு இந்திய வழக்கறிஞர்கள்
மேலவை

மேலவை (Upper house) ஈரவை அல்லது இரு மன்றங்கள் கொண்ட நாட்டின் நாடாளுமன்றம் அல்லது சட்டமன்றங்களில் இரண்டாவது அவையாகும். சட்டங்கள் அல்லது நிறைவேற்றல்கள் இரு அவைகளாலும் மேற்கொள்ளப்படுகின்றன.

சிறப்பியல்புகள்
ஈரவைகளைக் கொண்ட நாடுகளில் ஒன்று கீழவை மற்றது மேலவை. மேலவை, கீழவையிலும் வேறுபட்டது. இவ்வேறுபாடுகள் பின்வரும் வகைகளில் அமையக்கூடும்:

அதிகாரம்:

 நாடாளுமன்ற முறையில், மேலவை, கீழவையிலும் அதிகாரம் குறைந்ததாகக் காணப்படுகின்றது.
 அரசியல் சட்டத் திருத்தங்கள் போன்ற குறைந்த அளவு சட்டவாக்க விடயங்களிலேயே மேலவையின் அங்கீகாரம் பெறவேண்டிய தேவை உண்டு.
 மேலவை சட்டங்களை மீளாய்வு செய்யலாமேயொழிய அவற்றைத் தடுக்க முடியாது. அத்துடன், நிதி தொடர்பான சட்டங்களை தொடக்கிவைக்கவும் முடியாது.
 நாடாளுமன்ற முறையில், மேலவை அரசுக்கு எதிரான நம்பிக்கையில்லாத் தீர்மானம் ஒன்றைக் கொண்டுவர முடியாது. ஆனால் கீழவைக்கு இந்த அதிகாரம் உண்டு.
 ஒரு சனாதிபதி முறையில்
 கீழவையின் அளவுக்கு அல்லது ஏறத்தாழ அந்த அளவுக்கு மேலவைக்கு அதிகாரம் இருக்கக் கூடும்.
 கீழவைக்கு வழங்கப்படாத சிறப்பு அதிகாரங்கள் மேலவைக்கு இருக்கக்கூடும். எடுத்துக்காட்டாக:
 சில நிறைவேற்று முடிவுகளில் ஆலோசனை கூறவோ அல்லது சம்மதம் தெரிவிக்கவோ முடியும்.
 அலுவலர்களுக்கும், நிறைவேற்று அதிகாரிகளுக்கும் எதிரான பதவி நீக்கக் குற்ற விசாரணைக்கு கீழவை அனுமதி கொடுத்தபின் அதனை விசாரிக்கும் அதிகாரம் மேலவைக்கு மட்டுமே இருக்கலாம்.

ஈரவைகள் கொண்ட நாடுகள்
 இந்தியா

குறிப்புகள்

இவற்றையும் பார்க்கவும்
 கீழவை

அரசியல்
அரசு
நாடாளுமன்றங்கள்
சமூக புத்தாக்கம்

சமூக புத்தாக்கம் என்பது சமூக தேவைகளைக் குறித்த சிந்தனைகள், கருத்துருக்கள், முலோபாயங்கள், தொழில்நுட்பங்கள், கட்டமைப்புகள் தொடர்பான புத்தாங்களைக் குறிக்கிறது.  அடிப்படைத் தேவைகள் (உணவு, நீர், உறையுள்), கல்வி, மருத்துவம், பொருளாதார வளர்ச்சி, மனித உரிமைகள் என பல தரப்பட்ட முனைகளில் சமூக புத்தாக்கங்கள் நிகழலாம்.

இச் சொல் புத்தாக்க செயலாக்கத்தின் சமூக பண்பை விளக்கவும் பயன்படுத்தப்படுவதுண்டு.

வெளி இணைப்புகள் 
 Stanford Social Innovation Research
 Commercial vs. Social Innovation

மேற்கோள்கள்

புத்தாக்கம்
சமூகம்
மில்வினா டீன்

மில்வினா டீன் (Millvina Dean, பெப்ரவரி 2, 1912 - மே 31, 2009) என்பவர் 1915, ஏப்ரல் 15 ஆம் நாளில் அத்திலாந்திக் பெருங்கடலில் மூழ்கிய டைட்டானிக் கப்பலில் பயணம் செய்தவர்களில் உயிருடன் இருந்த கடைசி பயணியாவார். அத்துடன் இரண்டு மாதக் குழந்தையாக இக்கப்பலில் பயணித்த வயதில் குறைந்த பயணியும் இவராவார்.

வாழ்க்கைக் குறிப்பு
மில்வினா டீன் இலண்டனில் பிறந்தவர். டீனின் பெற்றோர் இங்கிலாந்தை விட்டு ஐக்கிய அமெரிக்காவின் கான்சசில் குடியேறத் தீர்மானித்து குடும்பத்துடன் புறப்பட்டனர். முதலில் வேறொரு கப்பலில் பயணத்தை ஆரம்பித்த டீன் குடும்பம் நிலக்கரித் தொழிலாளர் வேலை நிறுத்தம் காரணமாக டைட்டானிக் கப்பலில் பயணத்தைத் தொடர்ந்தனர். அங்கு அவர்கள் மூன்றாம் வகுப்பில் பயணித்தனர். மில்வினாவிற்கு அப்போது வயது இரண்டு மாதங்களே. 1912 ஏப்ரல் 14 ஆம் நாளில் கப்பல் பனிப்பாறை ஒன்றுடன் மோதியதை அடுத்து டீன் குடும்பம் அவசரகாலப் படகு மூலம் வேறு சிலருடன் வெளியேற்றப்பட்டார்கள். ஆனாலும் அவர்களது தந்தை இறந்து விட்டார். அவரது உடலும் அடையாளம் காணப்படவில்லை.

தந்தை இறந்து விடவே இரண்டு பிள்ளைகளுடன் தனித்து அமெரிக்கா செல்ல விரும்பாமல் தாயார் இங்கிலாந்து திரும்ப முடிவு செய்து ஏட்ரியாட்டிக் என்ற கப்பலில் இங்கிலாந்து திரும்பினர்.

திருமண பந்தத்தில் இணையாமல் தனிமையில் வாழ்ந்து வந்த மில்வினா கடைசி காலத்தில் வறுமையில் வாடினார். இதையடுத்து இவர் தனது வீட்டு பொருட்களை ஏலத்துக்கு விட்டு வாழ்க்கை நடத்த வேண்டிய இக்கட்டான சூழ்நிலைக்கு தள்ளப்பட்டார்.

இதை கேள்விப்பட்ட டைட்டானிக் திரைப்பட நாயகன் டீ கேப்ரியோ, நாயகி கேட் வின்ஸ்லெட் மற்றும் இயக்குநர் ஜேம்ஸ் காம்ரூன் ஆகியோர் அவருக்கு ரூ. 17 லட்சம் உதவி செய்தனர். மேலும் அவர் வறுமை காரணமாக ஏலத்தில் விட்ட அவரது பொருட்கள் அனைத்தும் அவரிடமே மீண்டும் ஒப்படைக்கப்பட்டது.

மறைவு
இந்நிலையில் 97 வயதான மில்வினா 2009 மே 31 இல் வயது முதிர்வு மற்றும் நிமோனியா காய்ச்சல் காரணமாக இங்கிலாந்து மருத்துவமனையில் இறந்தார்.

மேற்கோள்கள்

வெளி இணைப்புகள்
 Millvina Dean - Daily Telegraph obituary
 The Millvina Fund 
 Radio Interview with Millvina Dean ''Courtesy of KYKY-FM, St. Louis, Missouri, 1997.

1912 பிறப்புகள்
பிரித்தானியப் பெண்கள்
2009 இறப்புகள்
நிலவரைவியலாளர்கள்
ஜம்மு காஷ்மீர் தேசிய மாநாட்டு கட்சி

சம்மு காசுமீர் தேசிய மாநாட்டு கட்சி (Jammu & Kashmir National Conference) என்பது இந்தியாவில் சம்மு காசுமீர்  மாநிலத்திலுள்ள ஓர் அரசியல் கட்சியாகும். 1947இல் இந்திய விடுதலையின் பொழுது சேக் அப்துல்லா இக்கட்சிக்கு  தலைமையேற்றிருந்தார். அம்மாநிலத்தின் தேர்தல்களில் முக்கியத்துவம் கொண்ட கட்சியாக பல ஆண்டுகள் செயல்பட்டு வருகின்றது. சேக் முகம்மது அப்துல்லாவுக்கு பிறகு அவர் மகன் பரூக் அப்துல்லாவின் தலைமையிலும், பின்னர் பரூக் அப்துல்லாவின் மகன் உமர் அப்துல்லாவின் தலைமையிலும் இயங்கி வருகின்றது. 2014 சட்டமன்ற தேர்தலில் இக்கட்சி 15 உறுப்பினர்களை பெற்றது.

மேற்கோள்கள்

வெளி இணைப்புகள்
சம்மு காசுமீர் தேசிய மாநாட்டுக் கட்சி இணையத்தளம் 

இந்திய அரசியல் கட்சிகள்
1939இல் நிறுவப்பட்ட அரசியல் கட்சிகள்
மந்தரை

மந்தரை மகாராணி கைகேயியின் பணிப்பெண்களில் ஒருத்தி. இவளை கூனி என்றும் அழைப்பார்கள். இவள் இராமன் மீது வெறுப்புற்றிந்தாள். இராமன் அரசனாவதை அவள் விரும்பவில்லை. கைகேயியின்  மகன் பரதன் அரசனாக வேண்டும் என்றே விரும்பினாள். அதனால், கைகேயியைத் தூண்டி விட்டு இராமன் அரசனாவதைத் தடுக்க எண்ணினாள். கைகேயியும் கூனியின் ஆலோசனைப்படி இராமன் பதினான்கு ஆண்டுகள் காட்டில் வாழவேண்டும் என்றும் தனது மகனான பரதன் அரசனாக வேண்டும் என்றும் தசரத மன்னனிடம் வரம் கேட்டுப் பெற்றாள்.

இராமாயணக் கதைமாந்தர்கள்

மேற்கோள்கள்
மிதிலை

சனகன் என்னும் அரசன் ஆட்சி செய்ததாக இராமாயணம் எனும் நூல் கூறும்  விதேக நாட்டின் தலைநகரம் மிதிலையாகும். இங்கு குழந்தையாயிருந்த சீதையைப் பூமியில் புதைந்திருந்த பெட்டியிலிருந்து கண்டெடுத்து மன்னன் சனகன் அவளை வளர்த்ததாக இராமாயணம் கூறுகிறது. சீதையின் சுயம்வரம் இங்கு நடந்தது.

சனகன் அரசன் ஏர் உழுது கொண்டிருக்கும் பொழுது அவருடைய நிலத்தில் ஒரு பெண் குழந்தையைக் கண்டெடுத்தார் அக்குழந்தைக்கு சீதை என்று பெயரிட்டார். மிதிலை நாட்டில்  சிவன் வரமாக கொடுத்த வில் ஒன்று இருந்தது, அவ்வில்லை யார் எடுத்து நாண் ஏற்றுகிறார்களோ அவர்களுக்கே சீதையுடன் சுயம்வரம் நடைபெறும் என அறிவிக்கப்பட்டது, ஆனால் எந்த இளவரசனாலும் அப்போட்டியில் வெல்ல முடியவில்லை, இறுதியாக இராமன் அப்போட்டியில் வென்று சீதையை திருமணம் செய்துகொண்டார். மன்னர் சனகனின் இளைய சகோதரனின் மூன்று புதல்விகளை முறையே, இலக்குவன், பரதன் மற்றும்  சத்ருக்கனன் மணந்து கொண்டனர்.

மேற்கோள்கள் 

இரஜாஜி எழுதிய இராமாயணம்.
வால்மிகி எழுதிய இராமாயணம்

இராமாயண நிகழிடங்கள்
பண்டைய இந்திய நகரங்கள்
பாரூக் அப்துல்லா

பாரூக் அப்துல்லா (Farooq Abdullah-உருது: فاروق عبدالله பிறப்பு:21 அக்டோபர் 1936)  ஓர் இந்திய அரசியல்வாதி ஆவார். சம்மு  காசுமீர் தேசிய மாநாட்டு கட்சியின் தலைவராக உள்ளார். தற்போதைய . இவர் இந்தியாவின் சம்மு காசுமீர் மாநிலத்தை சாந்தவர்  மேலும்  காசுமீர் மாநிலத்தின் முதலமைச்சராக 1982 முதல் பல காலகட்டங்களில் பதவி வகித்தவர். இவர் அரசியல் வாழ்க்கை சர்ச்சைக்குரியதாக கருதப்படுகின்றது. குறிப்பாக மாநில சுயாட்சி,  இந்தியா,  பாக்கிஸ்தான் எல்லை பிரச்சினைகளில் இவருடைய தாக்கம் அதிகமிருந்தது.

அப்துல்லா ஐக்கிய முற்போக்கு கூட்டணியில் அங்கம் வகிக்கிறார். இவர் 2009-2014 அமைச்சரவையில் இடம்பெற்றார்.

மேற்கோள்கள் 

1936 பிறப்புகள்
1937 பிறப்புகள்
வாழும் நபர்கள்
இந்திய அரசியல்வாதிகள்
இந்திய முஸ்லிம்கள்
ஜம்மு காஷ்மீர் அரசியல்வாதிகள்
மாநிலங்களவை உறுப்பினர்கள்
15வது மக்களவை உறுப்பினர்கள்
ஜம்மு காஷ்மீர் முதலமைச்சர்கள்
7வது மக்களவை உறுப்பினர்கள்
21-ஆம் நூற்றாண்டு இந்திய அரசியல்வாதிகள்
16வது மக்களவை உறுப்பினர்கள்
17வது மக்களவை உறுப்பினர்கள்
பதின்மூன்றாவது மக்களவை

இந்திய நாடாளுமன்றத்தின் பதின்மூன்றாவது மக்களவை 1999 இல் செப்டம்பர்- அக்டோபர் மாதங்களில் நடைபெற்ற இந்திய நாடாளுமன்றத்தின் பொதுத்தேர்தலில் வெற்றிபெற்ற உறுப்பினர்களால் கட்டமைக்கப்பட்டது; ஜூன் 2004 வரை தொடர்ந்த்து. இதல் பெரும்பான்மை பெற்ற அணியினரான தேசிய ஜனநாயக கூட்டணி அணியினரால் ஆட்சியமைக்கப்பட்டது. இந்த அணியின் முன்னணி கட்சியாக பாரதீய ஜனதா கட்சி செயல்பட்டது. இதன் தலைவர் அடல் பிகாரி வாஜ்பாய் தலைமையில் ஆட்சி அமைக்கப்பட்டது. இவ்வாட்சி 2004 தேர்தல் வரை தொடர்ந்தது.

முக்கிய உறுப்பினர்கள்

மேற்கோள்கள்

இந்திய நாடாளுமன்றம்
பதினான்காவது மக்களவை

இந்திய நாடாளுமன்றத்தின் பதினான்காவது மக்களவை இந்தியப் பொதுத் தேர்தல், 2004க்குப்பின் அமைக்கப்பட்டது. இத்தேர்தல் 20 ஏப்ரல் முதல் 10 மே 2004 வரை நான்கு கட்டமாக நடத்தப்பட்டது. இத்தேர்தலுக்குப்பின் வெற்றிபெற்ற கூட்டணியான ஐக்கிய முற்போக்குக் கூட்டணி, மன்மோகன் சிங் தலைமையில் ஆட்சி அமைத்தது. இவ்வாட்சி 2009 தேர்தலை சந்திக்கும் வரை வெற்றிகரமாகத் தொடர்ந்தது.

முக்கிய உறுப்பினர்கள்

மேற்கோள்கள்

14வது மக்களவை உறுப்பினர்கள்
ஜஸ்வந்த் சிங்

ஜஸ்வந்த் சிங் (Jaswant Singh) (பிறப்பு: ஜனவரி 3 1938) (இறப்பு செப்டம்பர் 27, 2020)இந்திய அரசியல்வாதியும், இந்திய நாடாளுமன்ற உறுப்பினருமான இவர் டார்ஜிலிங் தொகுதியில் இருந்து தேர்ந்தெடுக்கப்பட்டவராவார். இராஜஸ்தான் மாநிலத்தைச் சேர்ந்தவரான இவர் மயோ கல்லூரி பழைய மாணவன் மற்றும் கதக்வாலாவில் உள்ள தேசிய பாதுகாப்பு பயிற்சி பள்ளியில் கல்வி பயின்றவர். இந்திய இராணுவத்தில் அலுவலராக 1960 களில் பணியாற்றியவர். பிரதமர் அடல் பிகாரி வாஜ்பாய் இன் குறைந்த கால ஆட்சி காலமான மே 16, 1996 முதல் ஜூன் 1, 1996 வரையுள்ள இடைப்பட்ட காலத்தில், அவரது அமைச்சரவையில் ஆய அமைச்சராக இந்திய நிதியமைச்சர் பொறுப்பிலும், அதன் பின் அமைந்த வாஜ்பாயின் அமைச்சரவையில் இரண்டு வருடங்களுக்குப்பின் வெளியுறவுத்துறை அமைச்சராக டிசம்பர் 5, 1998 முதல் ஜூலை 1, 2002 வரையுள்ள காலத்தில் பொறுப்பிலுருந்தார். 2002 க்கு பிறகு மீண்டும் நிதியமைச்சராக பொறுப்பேற்று அக்கட்சி தேர்தலில் தோற்கடிக்கப்பட்டு பதவியிறங்கும் காலமான 2004 வரை பொறுப்பிலிருந்தார். இவருடைய சாத்வீகமான அரசியல் போக்கு அனைவரையும் கவர்ந்ததாகும். பாரதீய ஜனதா கட்சி பெரும்பாலும் வலதுசாரி தேசியவாதிகள் அமைப்பு என்று வர்ணிக்கப்பட்டாலும் இவர் அவைகளிலிருந்து மாறுபட்டு சுதந்திரமான மக்களாட்சியை (ஜனநாயகத்தை) வலியுறுத்துபவராக விளங்கியதின் விளைவாக சிறந்த நாடாளுமன்ற உறுப்பினர் என்ற விருதினை 2001 இல் பெற்றார்.

மேற்கோள்கள்

வெளியிணைப்புகள் 
Jaswant Singh -Political Profile 
Jaswant returns to BJP 
 "Jaswant Singh's Website" 
 Jaswant Singh expelled over Jinnah remarks 
 Nehru not Jinnah’s polity led to partition 
 Personal Website
 Modi govt bans book, says it’s a bid to tarnish Sardar image
 Book ban: timing calculated, says Congress
 "In Service of Emergent India" 
 "Jinnah book sales soar after author Jaswant's expulsion"
 "Against Nuclear Apartheid"
 "Jaswant Singh Darjeeling LS Candidate" 
 Financialexpress.com
 Video: Jaswant Singh discusses his book 'Jinnah: India-Partition-Independence' at the Asia Society, New York, Mar. 25, 2010
Jaswant Singh's monthly syndicated commentary series, "The New Power Game", from Project Syndicate

 
 

 

 
 

 
 

இந்திய அரசியல்வாதிகள்
1938 பிறப்புகள்
இந்திய வெளிவிவகாரத்துறை அமைச்சர்கள்
இந்திய எதிர்க்கட்சித் தலைவர்கள்
11வது மக்களவை உறுப்பினர்கள்
15வது மக்களவை உறுப்பினர்கள்
9வது மக்களவை உறுப்பினர்கள்
பாரதிய ஜனதா கட்சி அரசியல்வாதிகள்
இந்திய நிதியமைச்சர்கள்
இருபதாம் நூற்றாண்டு இந்திய அரசியல்வாதிகள்
21-ஆம் நூற்றாண்டு இந்திய அரசியல்வாதிகள்
10வது மக்களவை உறுப்பினர்கள்
ஜோத்பூர் மாவட்ட நபர்கள்
2020 இறப்புகள்
இராசத்தானைச் சேர்ந்த பாரதிய ஜனதா கட்சி அரசியல்வாதிகள்
கிட்டூர் சென்னம்மா

கிட்டூர் இராணி சென்னம்மா என்பவர் கிட்டூரின் இந்திய ராணி. இந்திய நாட்டில் 1778 ஆம் வருடம் பிறந்தார். தனது சிறு வயதிலேயே சென்னம்மா குதிரையேற்றம், வாள் வீச்சு, வில்வித்தை போன்றவற்றில் தேர்ச்சி பெற்றார்.

கர்நாடக மாநிலத்தில், பெல்காம் என்ற ராஜ்ஜியத்தில், கித்தூர் என்ற ஊரின் அரசரான முல்லசர்ஜா என்பவருடன் சென்னம்மாவுக்குத் திருமணம் நடந்தது. அவரது கணவர் 1816இல் இறந்து விட்டார். அவர்களது ஒரே மகனும் 1824இல் இறந்து விடவே, சென்னம்மா சிவலிங்கப்பா என்பவரைத் தன் மகனாக தத்து எடுத்துக் கொண்டு, அவருக்கே முடிசூட்டினார். ஆங்கிலேயர்களுக்கு இது பிடிக்கவில்லை. ஆகவே, அவர்கள் சிவலிங்கப்பாவை நாடு கடத்த ஆணையிட்டார்கள். ராணி சென்னம்மா இந்த ஆணையை மதிக்கவில்லை. ஒரு மிகப்பெரிய போர் மூண்டது. ஆங்கிலேயர்களை மிகவும் துணிச்சலுடனும், தைரியத்துடனும், பெரும் ஆற்றலுடனும் எதிர்த்துப் போரிட்டாள், சென்னம்மா. ஆனால், அவர்களை எதிர்த்து அதிக நேரம் தாக்குப் பிடிக்க முடியாமல், அவர்களால் சிறைப்பிடிக்கப்பட்டு பைல்ஹோங்கல் கோட்டையில் கைதியாக வைக்கப்பட்டாள். அங்கு 1829 ஆம் வருடம், பிப்ரவரி மாதம் 21ஆம் தேதி சென்னம்மாவின் மரணம் நேர்ந்தது.

ஆங்கிலேயர் ஆட்சியை எதிர்த்துப் போரிட்டு வீரமரணம் அடைந்த சென்னம்மா கர்நாடக மாநிலத்தில் ஒரு பெரும் வீராங்கனையாக இன்றும் போற்றப் படுகிறார்.

இதையும் பார்க்க‌ 
‎ராணி துர்காவதி
‎ஜல்காரி பாய்
‎ராணி அவந்திபாய்
ராணி லட்சுமிபாய்

வெளி இணைப்புகள் 
ராணி சென்னம்மா 
"Great women of India", URL accessed 08/31/06

மேற்கோள்கள் 

இந்திய விடுதலைப் போராட்ட வீரர்கள்
புகழ்பெற்ற பெண்கள்
1778 பிறப்புகள்
1829 இறப்புகள்
இந்திய விடுதலைப் போராட்ட வீராங்கனைகள்
கர்நாடக வரலாறு
இந்திய அரச குடும்பப் பெண்கள்
பெளகாவி மாவட்ட நபர்கள்
டாக்டர் அம்பேத்கர் அரசு சட்டக் கல்லூரி, சென்னை

டாக்டர் அம்பேத்கர் அரசு சட்டக் கல்லூரி, சென்னை (Dr. Ambedkar Government Law College, Chennai) இந்தியாவின், சென்னை மாவட்டத்தில் இயங்கும் ஓர் அரசு சட்டக் கல்லூரி. இக்கல்லூரி 1891-இல் துவக்கப்பட்டது. முதலில் மெட்ராஸ் சட்டக் கல்லூரி எனப் பெயரில் இயங்கிய இக்கல்லூரியானது, இந்திய சுதந்திரப் போரட்ட வீரரும், தலித் தீண்டாமையை எதிர்த்து போராடியவரும், இந்திய அரசியலமைப்பு சட்டத்தை வடிவமைத்தவருமான பீமாராவ் ராம்ஜி அம்பேத்கர் நினைவைப் போற்றும் வகையில் 1990-இல் டாக்டர் அம்பேத்கர் அரசு சட்டக்கல்லூரி, சென்னை (DAGLC) என்று பெயர் மாற்றம் செய்யப்பட்டது. இந்தியாவின் மிகப்பழமையான சட்டக் கல்லூரி இதுவேயாகும். 115 ஆண்டு கால பழமை வாயந்தது. இக்கல்லூரி தமிழ்நாடு டாக்டர் அம்பேத்கர் சட்டப் பல்கல்கலைக்கழகத்துடன் இணைந்த கல்லூரி ஆகும்.

இக்கல்லூரியில் 2008 நவம்பர் 12 ஆம் நாள் இருமாணவக் குழுக்களிடையே மோதல் நடைபெற்றது. இந்தக் கலவரத்தில் 43 நபர்கள் மீது வழக்குபதிவு செய்யப்பட்டு, சென்னை 17-வது கூடுதல் அமர்வு நீதிமன்றத்தில் விசாரணை நடந்தது. பின்னர் கி. ஆம்ஸ்ட்ராங், வழக்கறிஞர் ரஜினிகாந்த் உள்பட 22 நபர்களை விடுதலை செய்ததும், 21 நபர்களுக்குத் தலா 3 ஆண்டுகள் சிறைத் தண்டனை வழங்கியும் தீர்ப்பு வெளிவந்தது.

வரலாறு 

இக்கல்லூரியானது திரு. ஜார்ஜ் நியூட்டன் என்பவருடைய யோசனையால் ஆரம்பிக்கப்பட்டது. அவர் சென்னைக்கென தனியாக ஒரு சட்டக் கல்லூரி வேண்டும் என யோசனை கூறினார். மேலும் அப்போது சென்னை பிரெசிடென்சி கல்லூரியில் ஒரே ஒரு பேராசிரியரால் தான் சட்ட கல்வி கற்பிக்கப்பட்டு வந்தது.

பழைய மாணவர்களில் முக்கியமானவர்கள் 
கோட்லா விஜய பாஸ்கர ரெட்டி-  முன்னாள் முதலமைச்சர், ஆந்திரப் பிரதேசம்.
 பஷீர் அகமது சயீத், சென்னை சட்டமன்ற மேலவை உறுப்பினர், சென்னை உயர்நீதிமன்றத்தின் முன்னாள் நீதிபதி
 ப. சிதம்பரம்- இந்திய உள்துறை அமைச்சர்-இந்தியக் குடியரசின் அமைச்சரவை.
 ப. சதாசிவம்- நாற்பதாவது இந்தியத் தலைமை நீதிபதி
 சி. சங்கரன் நாயர் - இந்திய தேசிய காங்கிரசுன் தலைவராக இருந்தவர்.
 பதஞ்சலி சாஸ்திரி - இரண்டாவது இந்தியத் தலைமை நீதிபதி
 உ. சகாயம் - இந்திய ஆட்சிப் பணி
 எம். பி. நிர்மல் ( எக்ஸ்னோரா நிறுவனர் , சுற்று  சூழல் வழி காட்டி)

மேற்கோள்கள் 

தமிழ்நாட்டில் சட்டம்
சென்னையில் உள்ள பல்கலைக்கழகங்களும் கல்லூரிகளும்
அம்பேத்கர்
மாநிலக் கல்லூரி, சென்னை

சென்னை மாநிலக் கல்லூரி (Presidency College), தமிழ்நாட்டில், சென்னை மாவட்டத்தில் அமைந்துள்ளது. இக்கல்லூரி சென்னை பல்கலைக்கழகத்தின் முன்னோடி என்ப்படுகின்றது. இக்கல்லூரி ஹயர் பர்டன் பவல் எனும் கணிதவியல் பேராசிரியரால் 1840 இல் திறக்கப்பட்டது.

முன்னாள் மாணவர்கள் 
 தி. முத்துச்சாமி அய்யர் - சென்னை உயர்நீதிமன்றத்தின் முன்னாள் தலைமை நீதிபதி
 ச. வெ. இராமன் - அறிவியலாளர்
 சுப்பிரமணியன் சந்திரசேகர் - இயற்பியலாளர் 
 எஸ். ஆர். ஸ்ரீனிவாச வரதன் - கணிதவியலாளர்
 சிதம்பரம் சுப்பிரமணியம் - முன்னாள் மத்திய அமைச்சர்
 ம. சிங்காரவேலர் -  விடுதலைப் போராட்ட வீரர்
 நெ. து. சுந்தரவடிவேலு - சென்னைப் பல்கலைக்கழகத்தின் முன்னாள் துணைவேந்தர்
 சாலை இளந்திரையன் - எழுத்தாளர் - தமிழறிஞர்
 சாலினி இளந்திரையன் - எழுத்தாளர் 
 அப்துல் ஹமீத் கான் முன்னாள் மேயர்
 எம். எஸ். கிருஷ்ணன் புவியியலாளர்
 மு.க. ஸ்டாலின் தமிழ்நாடு முதலமைச்சர்

மேற்கோள்கள்

வெளி இணைப்புகள் 
 மாநிலக் கல்லூரி அலுவலக இணையத்தளம் 

சென்னையில் உள்ள பல்கலைக்கழகங்களும் கல்லூரிகளும்